kalixlouiis/myanmar-wikipedia-corpus huggingface dataset:
ဒုတိယကမ္ဘာစစ်အပြီးတွင် ဇာတိဖျာပုံမြို့သို့ ပြန်လည်ရောက်ရှိကာ ပန်းချီရေးဆွဲခြင်းဖြင့် အသက်မွေးဝမ်းကျောင်းပြုသည်။
၁၉၄၆-ခုနှစ်၊ ဖေဖော်ဝါရီလတွင် တပ်မတော်သို့ ပြန်လည်ဝင်ရောက်၍ တစ်နှစ်နီးပါး အမှုထမ်းသည်။
ထို့နောက် တပ်မှနုတ်ထွက်ကာ ဗိုလ်ချုပ်အောင်ဆန်း ဦးစီးသည့် ပြည့်သူ့ရဲဘော်ဌာနချုပ်နှင့် ဆက်သွယ်၍ ဖျာပုံခရိုင် ပြည်သူ့ရဲဘော်အဖွဲ့၌ အထွေထွေအတွင်းရေးမှူးအဖြစ် တာဝန်ယူ ဆောင်ရွက်သည်။
၁၉၄၇-ခုနှစ်တွင် ဒေါ်တင်အောင်နှင့် လက်ထပ်ခဲ့ပြီး သောင်းကျန်းသူနှိမ်နင်းရေး(၂)မှ တပ်ရင်းမှူး ဗိုလ်မင်းခေါင်ခေါ်ယူသဖြင့် တပ်ကြပ်ရာထူးဖြင့် တစ်နှစ်ကြာတာဝန်ထမ်းဆောင်သည်။
ထို့နောက် တပ်မှ အပြီးအပိုင် နုတ်ထွက်ကာ ရန်ကုန်မြို့ ၂၇-လမ်းတွင် စန်းလှိုင်ပန်းချီအမည်ဖြင့် အချိန်ပြည့် ပန်းချီရေးဆွဲ အသက်မွေးဝမ်းကျောင်းခဲ့သည်။
၁၉၅၆-ခုနှစ်တွင် ရန်ကုန်မြို့ ဂျူဗလီဟော၌ ပန်းချီပြပွဲ ကျင်းပခဲ့သည်။
၁၉၅၈-၅၉ခုနှစ်တွင် ဗမာပြည် ပန်းချီသမဂ္ဂ၌ အမှုဆောင်အဖြစ်၎င်း၊ ပန်းချီပန်းပုကောင်စီ စည်းရုံးရေးမှူးအဖြစ်လည်း၎င်း ဆောင်ရွက်ခဲ့သည်။
၁၉၆၄-ခုနှစ်တွင် မြန်မာ့ဆိုရှယ်လစ်လမ်းစဉ်ပါတီ၊ ပညာရေးဌာန (ပါတီစာနယ်ဇင်းဌာနကြီး) လမ်းစဉ်သတင်းဌာနခွဲတွင် ပန်းချီ(ပထမတန်း) အဆင့်ဖြင့် တာဝန်ထမ်းဆောင်သည်။
နိုင်ငံကိုယ်စားပြု တံဆိပ်များ၊ လွတ်လပ်ရေးနှင့် ဆိုင်သော တံဆိပ်များ၊ အလုပ်သမားနှင့် လယ်သမား တံဆိပ်များ၊ လူငယ်ရေးရာ တံဆိပ်များကို ရေးဆွဲပုံဖော်ပေးခဲ့ပြီး အထင်ရှားဆုံးအဖြစ် နိုင်ငံတော်အလံပုံစံကို ဒီဇိုင်းဖော်ရေးဆွဲပေးခဲ့ခြင်း ဖြစ်သည်။
မြန်မာ့ပန်းချီလောကတွင် ၎င်းကို သံမဏိဂန္ထဝင် ပန်းချီဆရာဟု ခေါ်လေ့ရှိပြီး အနုပန်းချီ၊ စီးပွားရေးပန်းချီများကို ပိုင်နိုင်စွာ ရေးဆွဲနိုင်သူ ဖြစ်ရုံမက ဇာတ်နိပါတ်ပန်းချီ၊ ဝါဒဖြန့်ပန်းချီ၊ သရုပ်မှန်ပန်းချီများကို ရေးဆွဲခဲ့သည်။
ခေတ်အဆက်ဆက် နိုင်ငံရေးပုံရိပ်ပန်းချီများနှင့် မြန်မာမှု အငွေ့အသက်များကိုလည်း သရုပ်ဖော်ရေးဆွဲနိုင်ခဲ့သည်။
တိုင်းလုံးကျော်၊ မြန်မာ့အလင်းသတင်းစာတို့တွင် နေ့ထူးနေ့မြတ်အထူးထုတ်များ၌ သရုပ်ဖော်ရေးဆွဲပေးခဲ့ရပြီး ရှုမဝ၊ ငွေတာရီ၊ ပေဖူးလွှာ၊ မဟေသီ၊ ရတနာမွန်၊ မြတ်ဆုမွန် မဂ္ဂဇင်း၊ လုပ်သား၊ ပြည်သူ့ကြယ်နှင့် ခေတ်မြန်မာဂျာနယ်များ၊ မြစ်မခ၊ ဗျာဒိတ်ပန်းနှင့် တရားရိပ်မြိုင်စာစောင်တို့တွင် သရုပ်ဖော်ပန်းချီများ၊ ဒီဇိုင်းများကို ရေးဆွဲခဲ့သည်။
thumb|ဦးစန်းလှိုင်၏ နောက်ဆုံးပန်းချီပြပွဲ (ရန်ကုန်မြို့၊ Strand Hotel၊ ၂၀၀၅ ခုနှစ် ဒီဇင်ဘာ ၁၈) တွင် ဘီးတပ်ကုလားထိုင်ဖြင့် သူ၏ အနုပညာလက်ရာများကို ကြည့်ရှုနေပုံ။
အနော်ရထာပန်းချီပြခန်း၏ ပံ့ပိုးမှုဖြင့် မြန်မာ့ပန်းချီလောကအတွက် သူ၏ အနုပညာအမွေကို နောက်ဆုံးဂုဏ်ပြုခြင်း ဖြစ်ပါသည်။
၂၀၁၅ ခုနှစ် နိုဝင်ဘာလ ၁၇ ရက်မှ ၁၈ ရက်အထိ (၂) ရက်တိုင်တိုင် ရန်ကုန်မြို့ Strand Hotel ခန်းမတွင် ဆရာကြီး ဦးစန်းလှိုင်၏ တစ်ကိုယ်တော်ပန်းချီပြပွဲကို နောက်ဆုံးကျင်းပပြုလုပ်ခဲ့ပြီးနောက် ၂၀၁၅ ခုနှစ် ဒီဇင်ဘာလ ၁၅ ရက်နေ့တွင် အသက်(၉၃)နှစ်အရွယ်၌ ကွယ်လွန်သွားခဲ့ပါသည်။
https://news-eleven.com/article/267926 မြန်မာနိုင်ငံ၏ အသက်အကြီးဆုံး ဖြစ်သည့် အသက်(၉၃) နှစ်အရွယ် ကွယ်လွန်ချိန်အထိ ပန်းချီကားများကို တစိုက်မတ်မတ် ရေးဆွဲသွားခဲ့သူ မြန်မာ့ ဂန္ထဝင်ပန်းချီဆရာကြီး ဦးစန်းလှိုင် ကွယ်လွန်ပြီးနောက် မိသားစုအနေဖြင့် အမြတ်တနိုး ထိန်းသိမ်းစုဆောင်းထားရှိသော ဆီဆေး၊ ရေဆေး၊ မင်ခြစ်၊ ပန်းချီကား စုစုပေါင်း (၄၀၀) ကျော်ခန့်ကို ဆရာကြီးအား ဂုဏ်ပြုအမှတ်တရအနေအဖြစ် ပန်းချီပြတိုက်ငယ်တစ်ခုတည်ထောင် ဖွင့်လှစ်သွားရန် ရည်ရွယ်ပြီး ပထမအဆင့်အနေဖြင့် အနော်ရထာ ပန်းချီပြခန်းကြီးကို မြေးဦးဖြစ်သူ ဦးမျိုးသော် က ဦးစီး၍ ဝါရင့် ပန်းချီဆရာကြီးများပါဝင်သော ပြခန်းကော်မတီဖွဲ့စည်းကာ စနစ်တကျ ခမ်းနားထည်ဝါစွာ ဖွင့်ပွဲပြုလုပ် ပြထားလျက်ရှိပါသည်။
thumb|အကယ်ဒမီတင်တင်နွဲ့ အကယ်ဒမီတင်တင်နွဲ့ကို မြန်မာနိုင်ငံ၊ ရန်ကုန်တိုင်းဒေသကြီး၊ ရန်ကုန်မြို့၌ အဖ ဦးကျော်ရင်၊ အမိ ဒေါ်တင်ယုံတို့မှ ၁၉၄၄−ခုနှစ်၊ ဒီဇင်ဘာလ၊ ၉−ရက်တွင် မွေးဖွားသည်။
ငယ်စဉ်က အ.ထ.က(၁)ကြည့်မြင်တိုင်တွင် ပညာသင်ကြားခဲ့ပြီး တက္ကသိုလ်ဝင်တန်းအထိ ရောက်ရှိခဲ့သည်။
ငယ်စဉ်ကပင် ရုပ်ရှင်သရုပ်ဆောင် ဝါသနာပါပြီး ရုပ်ရှင်ဇာတ်ကားပေါင်း ၄၃ကားတွင် ပါဝင်သရုပ်ဆောင်ခဲ့သည်။
အကောင်းဆုံး သရုပ်ဆောင်ဆု ရရှိသည်အထိ အဆင့်ဆင့်ကြိုးပမ်း သရုပ်ဆောင်နိုင်သူအဖြစ် ရုပ်ရှင်လောကတွင် ထင်ရှားကျော်ကြားခဲ့သည်။
ထူးချွန်ဆု တင်တင်နွဲ့ ပထမဆုံး ပါဝင်သရုပ်ဆောင် ရိုက်ကူးခွင့် ရရှိခဲ့သော ဇာတ်ကားမှာ ဒါရိုက်တာဦးချစ်ခင်၏ မြတ် ဇာတ်ကားဖြစ်ပြီး ဝင်းဦး၊ မြင့်မြင့်ခင်၊ ချစ်စံပယ်တို့နှင့်အတူ တွဲဖက်သရုပ်ဆောင်ခဲ့သည်။
ထို့နောက်ရုပ်ရှင်ဇာတ်ကားများစွာ အဆက်မပြတ် ရိုက်ကူးခဲ့ရာ ၁၉၇၀-ပြည့်နှစ်တွင် ဒါရိုက်တာ ဦးသုခ၏ ကျွန်မမှာ မိန်းမသား ဇာတ်ကားဖြင့် အကောင်းဆုံး အမျိုးသမီး သရုပ်ဆောင် ထူးချွန်ဆုကို ရရှိခဲ့သည်။
အကယ်ဒမီ သရုပ်ဆောင် ထူးချွန်ဆု ဆွတ်ခူးရရှိသည့်နှစ်မှာပင် ခင်ပွန်းဖြစ်သူ ဦးသက်ထွန်း (နောင်တွင် နိုင်ငံတော်တရားရုံးချုပ် တရားသူကြီး ဝဏ္ဏကျော်ထင် ဦးသက်ထွန်း) နှင့် လက်ထပ်ခဲ့သည်။
လက်ထပ်ပြီး ရှစ်နှစ်အထိ ရုပ်ရှင်ရိုက်ကူးခဲ့ပြီး နောက်ပိုင်းတွင် ကျန်းမာရေးအရ ရုပ်ရှင်ရိုက်ကူးရေးကို ရပ်နားခဲ့သည်။
တင်တင်နွဲ့သည် နှလုံးရောဂါအခံရှိသည်ဖြစ်၍ ထိုင်းနိုင်ငံတွင် ဒူဘိုင်းနိုင်ငံက လာရောက်ဖွင့်လှစ်သော ဆေးရုံသို့ (၁၃)ကြိမ်တိတိ သွားရောက်ကုသခဲ့ရသည်။
ခေတ်ပြိုင် သရုပ်ဆောင်များ အကယ်ဒမီတင်တင်နွဲ့သည် ၎င်းနှင့်ခေတ်ပြိုင်သရုပ်ဆောင်များဖြစ်သည့် ဝင်းဦး၊ ညွန့်ဝင်း၊ ကြည်စိုး၊ ဝင်းညွန့်၊ တွံတေးသိန်းတန်၊ အောင်လွင်၊ ကောလိပ်ဂျင်နေဝင်း၊ စိန်မြင့်၊ စိုးနိုင်၊ လင်းထင်၊ ဇော်လင်း၊ ကျော်ဟိန်း၊ ခင်မောင်ထွေး၊ စိုးရွှေ၊ ထွန်းဝေ၊ ဝင်းဆွေ၊ လင်းအောင်၊ ဇော်လွင်၊ ခင်မောင်ချင်း၊ ဝါဝါဝင်းရွှေ၊ ခင်သန်းနု၊ ခင်ယုမေ၊ စံရှားတင်၊ အေးအေးသင်း၊ စမ်းစမ်းအေး၊ သီသီ၊ စန္ဒာ၊ ဆွေဇင်ထိုက်၊ ယဉ်ယဉ်အေး၊ စိုးမြတ်သူဇာတို့နှင့် ရုပ်ရှင်ဇာတ်ကားများတွင် အတွဲညီစွာ သရုပ်ဆောင်ခဲ့သည်။
ပင်ကိုအသံအားဖြင့် ကရုဏာသံ လွှမ်းမိုးသောကြောင့် မေတ္တာတရားနှင့် ပတ်သက်သော ဇာတ်ရုပ်များကို သရုပ်ဆောင်မှု များခဲ့သည်။
ဒါရိုက်တာများ တင်တင်နွဲ့နှင့် အတွဲညီသည့် ရုပ်ရှင်ဇာတ်ကားများကို ဦးချစ်ခင်၊ ဦးကျော်သန်း၊ ဘုန်းမော်၊ တက္ကသိုလ်ဝင်းဖေ၊ သုခ၊ ထွန်းမြင့်ထွန်း၊ ဦးပါ၊ ရှုမဝချစ်စိန်၊ မောင်လှမျိုး၊ အောင်ကြီးမြင့်၊ ဘိတ်ကလာတဲ့ ငံပြာရည်၊ စန်းအောင်၊ မြင့်အောင်၊ တင်လူ၊ စံရွှေမောင်၊ ဝေဇင်၊ စိန်သော်၊ သိန်းဇော်၊ ရွှေဘော်၊ ဌေးအောင်၊ မင်းနိုင်၊ ထွန်းညွန့်မောင်၊ မိုးသူ၊ စောအောင်မြင့်၊ ပန်းသာတင်ရွှေ၊ ဝင်းဦး၊ သက်လယ်၊ သိန်းကျော်စိုး၊ သက်နောင်၊ အေဝမ်းလှငွေ၊ ကိုငြိမ်းငြိမ်း စသည့် ရုပ်ရှင်ဒါရိုက်တာများက ရိုက်ကူးခဲ့သည်။
ဇာတ်ကားများ တင်တင်နွဲ့ပါဝင်သရုပ်ဆောင်ခဲ့သော ရုပ်ရှင်ကားများအနက် စကားပြောသော အသဲနုလုံး၊ ကျွန်မမှာ မိန်မသား၊ နန်းတစ်လိမ် ပန်းတစ်လိမ်၊ ချစ်သူရွေးမယ် ချစ်ဝဲလယ်၊ ရွှေတံခါးကြီးဖွင့်ပါဦး၊ မာယာထောင်ချောက်၊ မြတ်၊ မေတ္တာပုလဲသွယ်၊ ချစ်ဦးတိမ်ပန်းချီ၊ စေတနာမှန်သော ကံတရား၊ လကွယ်မိုးနှောင်း၊ အပြတ်မပြောနဲ့ မချော၊ စွန့်စားခြင်းအတူတူ ဘယ်သူမြတ်သလဲ၊ ဦးပေါင်းစင်းနဲ့ မြင်းညိုရှင်၊ မောင့်မမငြိမ်း၊ တောင်ပြာတန်းနဲ့ ပန်းသဇင် ဇာတ်ကားများမှာ လူကြိုက်များ ထင်ရှားခဲ့သည်။
တင်တင်နွဲ့ နောက်ဆုံးရိုက်ကူးသည့် ဇာတ်ကားမှာ ၁၉၇၈-ခုနှစ်က ဒါရိုက်တာ ကိုလင်းလင်းရိုက်ကူးသော သက်လယ် ဇာတ်ကားဖြစ်သည်။
တိတ်ခွေဇာတ်လမ်း ကက်ဆက်ဇာတ်လမ်းခေတ်တွင် ကောလိပ်ဂျင်နေဝင်းနှင့် တွဲဖက်ကာ ဗိုလ်အောင်ဒင် အသံဇာတ်လမ်း၌ ပါဝင်သရုပ်ဆောင်ခဲ့ပြီး လူကြိုက်များရာမှ ကက်ဆက်အသံလွှင့်ဇာတ်လမ်းများစွာတွင် ပါဝင်သရုပ်ဆောင်ခဲ့သည်။
ဒါရိုက်တာ မောင်ကြေးမုံ၊ ဂန္ထဝင်မောင်ဝိုင်းတို့ စီစဉ်သော ကက်ဆက်ဇာတ်လမ်းများတွင် အသံဖြင့် သရုပ်ဆောင်ခဲ့သော ကောလိပ်ဂျင်နေဝင်း၊ တင်တင်နွဲ့၊ ဓနုဖြူကြည်ကြည်သိန်း အတွဲသည် ကက်ဆက်ဇာတ်လမ်းလောက၌ လူသိများသည်။
ချီးမြှင့်ခြင်း ရုပ်ရှင်လောကနှင့် နှစ်ပေါင်း ၃၀ ကျော် ကင်းကွာခဲ့သော်လည်း ရုပ်ရှင်အနုပညာလောကသားများနှင့် ပရိသတ်၏ ချစ်ခင်မြတ်နိုးမှုကို ခံယူရရှိနေဆဲ တင်တင်နွဲ့ကို မြန်မာနိုင်ငံ ရုပ်ရှင်အစည်းအရုံး၏ အနုပညာ ဂုဏ်ရည်ဆု (၂၀၁၃) ချီးမြှင့်ပေးအပ်ခြင်း ခံရသည်။
တင်တင်နွဲ့သည် ရုပ်ရှင်အဖွဲ့အစည်း၏ လှုပ်ရှားမှုများ၊ ရုပ်ရှင်ရွှေရတုပွဲများတွင် ပါဝင်လှုပ်ရှားခဲ့သည်။
ဘဝနိဂုံး အကယ်ဒမီတင်တင်နွဲ့သည် ၂၀၁၅-ခုနှစ်၊ နိုဝင်ဘာလ ၁၀-ရက် အသက် (၇၁)နှစ် အရွယ်တွင် ရန်ကုန်ဆေးရုံကြီး၌ လူကြီးရောဂါဖြင့် ကွယ်လွန်သည်။
ကွယ်လွန်ချိန်တွင် ခင်ပွန်းဦးသက်ထွန်းနှင့် သား စိုးသူရထွန်း တို့ ကျန်ရစ်သည်။
သားတစ်ယောက်ဖြစ်သည့် ဇာနည်ဝင်းထွန်းသည် ၂၀၀၉-ခုနှစ်တွင် ကွယ်လွန်ခဲ့သည်။
မြန်မာ့စွယ်စုံကျမ်းနှစ်ချုပ်(၂၀၁၆) ကိုးကား Category:မြန်မာ အမျိုးသမီး ရုပ်ရှင်သရုပ်ဆောင်များ။
ဗိုလ်သခင်ဆရာအမည်ခံ စာရေးဆရာ၊ သတင်းစာဆရာ၊ ဇာတ်ညွှန်းရေးဆရာ၊ ရုပ်ရှင်ဒါရိုက်တာ သခင်တင်ဦးကို မြန်မာနိုင်ငံ၊ မကွေးတိုင်းဒေသကြီး၊ တောင်တွင်းကြီးမြို့၊ မိချောင်းရဲကျေးရွာ၌ အဖဦးဘသစ်၊ အမိဒေါ်အေးတင်တို့မှ ၁၉၂၂−ခုနှစ်၊ နိုဝင်ဘာလ၊ ၂၂−ရက်နေ့တွင် မွေးဖွားသည်။
ငယ်စဉ်က တောင်တွင်းကြီးမြို့၊ နတ်မှီတောရကျောင်းနှင့် အမျိုးသားကျောင်းတို့တွင် ပညာသင်ကြားခဲ့ပြီး တို့ဗမာအစည်းအရုံးသို့ ဝင်ရောက်ကာ သခင်တင်ဦးအဖြစ် ဒေသဆိုင်ရာနိုင်ငံရေးလှုပ်ရှားမှုများတွင် တက်ကြွစွာ ပါဝင်ခဲ့သည်။
လွတ်လပ်ရေးကြိုးပမ်းမှုကာလအတွင်းတွင် သခင်အောင်ဆန်း အပါအဝင် အခြားသခင်များနှင့် အတူ ဖက်ဆစ်နှင့် နယ်ချဲ့ဆန့်ကျင်မှု တော်လှန်ရေးများ၌ ပါဝင်ခဲ့သည်။
လွတ်လပ်ရေးရပြီးနောက်ပိုင်းတွင် ပြည်တွင်းစစ်ရပ်စဲရေးအတွက် ဆရာကြီး သခင်ကိုယ်တော်မှိုင်း နာယကအဖြစ်ဆောင်ရွက်သော ပြည်တွင်းငြိမ်းချမ်းရေးကော်မတီ လုပ်ငန်းများတွင် ပါဝင်ဆောင်ရွက်ရင်း တစ်ဖက်မှလည်း စာရေးဆရာ၊ သတင်းစာဆရာ၊ ဇာတ်ညွှန်းရေးဆရာ၊ ရုပ်ရှင်ဒါရိုက်တာ ဘဝတွင် ကျင်လည်ခဲ့သည်။
မြန်မာနိုင်ငံ စာရေးဆရာအသင်း၏ တက်ကြွသော အမှုဆောင်တစ်ဦးအဖြစ် အိန္ဒိယနိုင်ငံ၊ နယူးဒေလီမြို့တွင် ကျင်းပသော အာရှစာရေးဆရာညီလာခံသို့ ဦးထွန်းဖေ (ဝန်ကြီးဟောင်း၊ ထွန်းနေ့စဉ် ဦးထွန်းဖေ) အပါအဝင် အခြားစာရေးဆရတို့နှင့် အတူ ကိုယ်စားလှယ် အဖွဲ့ဝင်အဖြစ် တက်ရောက်ခဲ့သည်။
အိန္ဒိယနိုင်ငံ၊ ရုပ်ရှင်မြို့တော် ဘုံဘေ (ယခု မွန်ဘိုင်း)တွင် လင်ကုန်ကူးမယ် ရုပ်ရှင်ဇာတ်ကားကြီး သွားရောက်ရိုက်ကူးစဉ် အိန္ဒိယနိုင်ငံ သမ္မတကြီး ဒေါက်တာရာဂျင်ဒရယ်ပရာဆတ်၊ ဝန်ကြီးချုပ် ပန်ဒစ်နေရူး အပါအဝင် အစိုးရအဖွဲ့ခေါင်းဆောင်များ၊ ကမ္ဘာကျော် အိန္ဒိယရုပ်ရှင်မင်းသား၊ မင်းသမီးများ ဖြစ်ကြသော ရသ်ချ်ကပူး၊ နာဂစ်တို့နှင့် ရင်းနှီးကျွမ်းဝင်ခဲ့သည်။
ဗိုလ်သခင်ဆရာသည် စာပေရေးသားခြင်းကို ငယ်စဉ်ကတည်းက ဝါသနာထုံခဲ့ပြီး ၎င်းဖြတ်သန်းရာ ခေတ်ထဲမှ အမြင်မတော်မှုများကို မထိတရိ ကလိတိတိ သရော်ရာတွင် အထူးကျွမ်းကျင်သည်။
ထိုစဉ်က ထွက်ရှိသော ရှုထောင့်ဂျာနယ်နှင့် ရွှေတူဂျာနယ်တို့တွင် တစ်ခန်းရပ်ပြဇာတ်များ၊ နေ့စဉ်မှတ်တမ်းများကို အပတ်စဉ် ရေးသားခဲ့သည်။
နောက်ပိုင်းတွင် ရှုမဝ၊ မြဝတီမဂ္ဂဇင်းတို့၌ ဟာသကွက်စိပ်များ လစဉ်ရေးသားခဲ့သည်။
ဗိုလ်သခင်ဆရာကလောင် အမည်အပြင် ဆရာကျင်ခဲအမည်ဖြင့်လည်း ရေးသားသည်။
ဗိုလ်သခင်ဆရာ၏ ထင်ရှားသော လက်ရာများမှာ အဲ...ဟုတ်ပေါင်ယောင်လို့" လုံးချင်းဝတ္ထုရှည်၊ ဟာသကွက်စိတ်၊ ယောက်ျားနှင့်မိန်းမ၊ ဟာသအဘိဓာန်၊ ၂၀ ရာစုဇာတ်သဘင် စာအုပ်များ ဖြစ်သည်။
အဲ...ဟုတ်ပေါင်ယောင်လို့'သည် ကိုယ်တိုင်ကျင်လည်လှုပ်ရှားနေသော ရုပ်ရှင်လောက နောက်ခံ သရုပ်ဆောင်၊ ဒါရိုက်တာ၊ ဇာတ်ညွှန်းရေးဆရာတို့နှင့် ပတ်သက်သည့် ဘဝသရုပ်ဖော် ဝတ္ထုဖြစ်သည်။
ထိုဝတ္ထုကို ကိုယ်တိုင် ဒါရိုက်တာလုပ်၍ ဘယ်ဆုတောင်းမလဲ ချစ်သူ အမည်ဖြင့် ရုပ်ရှင်ရိုက်ခဲ့သည်။
ဟာသအဘိဓာန်သည် အမေရိကန်ကြည်းတပ် လက်ရွေးစင် စာအုပ်ဖြစ်သည့် THESAURUS of HUMOUR မှ Mildred Meiers Jack Knapp တို့၏ စာများကို ဘာသာပြန်ထားခြင်း ဖြစ်သည်။
ဗိုလ်သခင်ဆရာသည် ၁၉၉၀-ပြည့်နှစ်က အိန္ဒိယနိုင်ငံသို့ ထွက်ခွာသွားပြီး နှစ်ရှည်လများ နေထိုင်ခဲ့သည်။
၂၀၀၉-ခုနှစ်တွင် မြန်မာနိုင်ငံသို့ ပြန်လည်ရောက်ရှိလာပြီး စာပေ၊ သဘင်၊ အနုပညာနယ်ပယ်မှ ပုဂ္ဂိုလ်များနှင့် တွေ့ဆုံပွဲပြုလုပ်၍ မြန်မာပြည်၏ ထင်ရှားကျော်ကြားသူများကို ရုပ်တုပြုလုပ်ကာ သက်ဆိုင်ရာနေရာများ၌ ဂုဏ်ပြုထားရှိရန် ဆွေးနွေးခဲ့သည်။
ဗိုလ်သခင်ဆရာသည် ၂၀၁၅-ခုနှစ်၊ ဒီဇင်ဘာလ ၁၀-ရက်တွင် ရန်ကုန်မြို့၊ ဝိတိုရိယဆေးရုံ၌ ကွယ်လွန်သည်။
ဇနီးဒေါ်ညွန့်ညွန့်ဆွေနှင့် သားသမီး နှစ်ယောက် ကျန်ရစ်သည်။
အကယ်ဒမီ မြတ်ကေသီအောင် သည် ရုပ်ရှင်သရုပ်ဆောင် မောင်လူကလေး(ခေါ်) ဦးစန်းမြင့်နှင့် ဒေါ်ခင်ဝေတို့၏ သမီးဖြစ်သည်။
မြတ်ကေသီအောင်သည် ၁၉၉၉-ခုနှစ်တွင် ရင်ထဲက ဆောင်းရာသီ ဇာတ်ကားဖြင့် မြန်မာ့ရုပ်ရှင်ထူးချွန်ဆုကို ရရှိခဲ့သည်။
၂၀၀၆-ခုနှစ်၊ အောက်တိုဘာလ၊ ၂၂-ရက်နေ့တွင် မောင်အောင်ဇော်လတ်နှင့် မင်္ဂလာလက်မှတ်ရေးထိုးသည်။
မြို့တော်မဂ္ဂဇင်း၊ နိုဝင်ဘာ။
၂၀၀၆ ကိုးကား Category:သက်ရှိထင်ရှားပုဂ္ဂိုလ်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
ကပီလာ သည် ကြယ်စုတန်း အော်ရီဂါတွင် အတောက်ပဆုံး ကြယ်တစ်စင်းဖြစ်ပြီး ညဘက်ကောင်းကင်ယံတွင် ဆဌမမြောက် အတောက်ပဆုံးဖြစ်ကာ မြောက်ကမ္ဘာခြမ်းတွင် အာကျူးရပ် နှင့် ဗီးဂ ပြီးလျင် တတိယမြောက် အတောက်ပဆုံးကြယ်ဖြစ်သည်။
ယင်းသည် သာမန်မျက်စိဖြင့်ကြည့်လျင် ကြယ်တစ်စင်းအဖြစ် မြင်ရသော်လည်း အမှန်တကယ်မှာမူ ကြယ်လေးစင်းပါဝင်သော ကြယ်စုံတွဲ နှစ်ခုဖြစ်သည်။
ပထမဆုံး ကြယ်တစ်စုံသည် type-G ကြယ်ဘီလူးများ ဖြစ်ကြပြီး စက်ဝိုင်းပုံပတ်လမ်းဖြင့် အချင်းချင်း ၀.၇၆ AU အကွာမှ ၁၀၄ ရက်လျင်တစ်ကြိမ်နှုန်းဖြင့် လှည့်ပတ်နေကြသည်။
ယင်းကြယ်များသည် နေထက် ၃ ဆခန့် ကြီးမားကြသည်။
ဒုတိယတစ်စုံမှာ ပထမတစ်စုံနှင့် ၁၀၀၀၀ AU အကွာတွင် တည်ရှိပြီး သေးငယ်သည့် ကြယ်ပုနီများဖြစ်သည်။
ကပီလာ ကြယ်စနစ်သည် နေမှ အလင်းနှစ် ၄၂.၈ သာကွာဝေးသည်။
ကိုးကား ပြင်ပလင့်များ HR 1708, catalog entry, Bright Star Catalogue. GJ 194, catalog entry, Preliminary Version of the Third Catalogue of Nearby Stars, W. Gliese and H. Jahreiss, 1991, CDS ID V/70A. Images of the bright binary pair from 13 September 1995 and 28 September 1995 (note fainter blobs are just noise) ကဏ္ဍ:ကြယ်များ Category:အော်ရီဂါ (ကြယ်စုတန်း)။
right|ရေဝေကုန်းတန်း၏ ဥပမာ။
မျဉ်းစက်များသည် ရေတိုင်း ကုန်းတန်း၏ အဓိကရေရရှိရာ နေရာများကို ပိုင်းခြားပြထားသည်။
right|354x354px ရေဝေကြော သို့မဟုတ် ရေဝေကုန်းတန်း ဆိုသည်မှာ မိုးရွာကျခြင်းမှ လည်းကောင်း ၊ နှင်းနှင့် ရေခဲတို့ အရည်ပျော်ကျရာမှ လည်းကောင်း ရရှိသော ရေများ မြေအနိမ့်ပိုင်း ဒေသရှိ အမှတ်တစ်ခုသို့ ပေါင်းဆုံ စီးဆင်းပြီး ထိုနေရာမှာ ရေဝေကြော၏ ထွက်ပေါက်နေရာပင် ဖြစ်ပြီး ပုံမှန်အားဖြင့် မြစ်၊ ကန်၊ ရေလှောင်ကန်၊ မြစ်ဝ၊စိမ့်မြေ၊ ပင်လယ် သို့မဟုတ် သမုဒ္ဒရာ စသော ရေထုများ ဖြစ်သည်။
ချောင်းလက်တက်မှ ချောင်းငယ်သို့ ပေါင်းဆုံပြီး ချောင်းငယ်မှ တစ်ဖန် မြစ်ကြီး၏ လက်တက် တစ်ခုဖြစ်သော မြစ်ငယ်တစ်ခု အတွင်းသို့ စီးဝင်ခြင်း ကဲ့သို့သော အခြေအနေမျိုးတွင် ပိုမိုကြီးမားပြီး (ပိုမိုနိမ့်သော) ရေဝေကြောများ ဆက်တိုက် ရှိနေတတ်သည်။
ဥပမာအားဖြင့် မစ်ဆူရီမြစ် နှင့် အိုဟိုင်းယိုးမြစ်တို့သည့် ၎င်းတို့၏ ရေဝေကြော အတွင်း ရှိနေသကဲ့သို့ မစ္စစ္စပီမြစ်၏ ရေဝေကြော အတွင်းတွင်လည်း တည်ရှိနေကြသည်။
နှစ်စဉ် ပျမ်းမျှ မိုးရေချိန် အလိုက် နိုင်ငံများ ရွာကျခြင်း ဆိုသည်မှာ မိုးလေဝသပညာတွင် ငွေ့ရည်ဖွဲ့နေသော လေထုအတွင်းရှိ ရေငွေ့တို့ ကမ္ဘာမြေဆွဲငင်အားကြောင့် ကျဆင်းလာခြင်းကို ဆိုလိုသည်။
အင်ဒရိုမီဒါ သည် တော်လမီ ပြုစုထားသော ၄၈ ခု ကြယ်စုတန်းစာရင်းမှ တစ်ခုအပါအဝင်ဖြစ်ပြီး ခေတ်သစ် ၈၈ ကြယ်စုတန်းထဲတွင်လည်း ပါဝင်သည်။
နက္ခတ္တခွင် မြောက်ဘက်တွင် တည်ရှိပြီး ဂရိဒဏ္ဍာရီပုံပြင်ထဲရှိ ကယ်ဆီယိုပီးယား၏ သမီးတော် အန်ဒရိုမီဒါအား အစွဲပြုကာ မှည့်ခေါ်ထားခြင်းဖြစ်သည်။
အန်ဒရိုမီဒါသည် ဆောင်းဦးကာလ ညနေခင်းများတွင် မြောက်ကမ္ဘာခြမ်း၌ ထင်ရှားပြီး မြောက်ဘက် ၄၀ ဒီဂရီခန့်တွင် မြင်နိုင်သည်။
အင်ဒရိုမီဒါ၏ အတောက်ပဆုံးကြယ်များမှာ အဲလ်ဖာ အင်ဒရိုမီဒေး၊ ဂါမာ အင်ဒရိုမီဒေး၊ ဘီတာ အင်ဒရိုမီဒေးတို့ဖြစ်ကြသည်။
သာမန်မျက်စိဖြင့် မြင်နိုင်သော အင်ဒရိုမီဒါ ဂလက်ဆီသည် ထင်ရှားသော ဂယ်လက်ဆီတစ်ခုဖြစ်ပြီး မိမိတို့၏ နဂါးငွေ့တန်း ဂယ်လက်ဆီနှင့် အနီးဆုံး ဝက်အူရစ်ပုံစံ ဂယ်လက်ဆီဖြစ်သည်။
ယင်းသည် အတောက်ပဆုံး Messier object တစ်ခုလည်းဖြစ်ကာ အဖော်များအဖြစ် M110 နှင့် M32 တို့ပါဝင်ထားသည်။
နက်ဗျူလာတစ်ခုဖြစ်သော အပြာရောင် နှင်းဘောလုံး နက်ဗျူလာသည် တယ်လီစကုပ်တစ်ခုဖြင့် မြင်နိုင်သည်။
ကိုးကား ကဏ္ဍ:ကြယ်စုတန်းများ Category:အင်ဒရိုမီဒါ (ကြယ်စုတန်း)။
Bakersfield sound သည် ၁၉၅၀ အလယ်မှ နောက်ပိုင်းတွင် California, Bakersfield တဝိုက်မှ ဖွံဖြိုးတိုးတက်လာသော country ဂီတအမျိုးအစားတစ်ခုဖြစ်သည်။
Bakersfield country ၏ ထုတ်လုပ်မှုကို ဆန့်ကျင်သောအားဖြင့် ကြိုးတပ်တူရိယာများအသုံးပြုသော Nashville sound သည် ၁၉၅၀နောက်ပိုင်းတွင် ကျော်ကြားလာခဲ့သည်။
Buck Owens and the Buckaroos နှင့် Merle Haggard တို့ မူလ Bakersfield sound ခေတ်တွင် အောင်မြင်ခဲ့သော အနုပညာရှင်များဖြစ်သည်။
အခြားအဓိက Bakersfield country အနုပညာရှင်များတွင် Wynn Stewart, Jean Shepard, Tommy Collins, Susan Raye, Joe Mophis, Dennis Payne နှင့် Freddie Hart တို့ပါဝင်သည်။
သမိုင်းကြောင်း Bakersfield sound သည် honky tonk ဘားများမှ ဖွံဖြိုးလာခြင်းဖြစ်သည်။
Bakersfield နှင့် California တစ်လျှောက်တွင် ၁၉၅၀နှင့် ၁၉၆၀တွင် ဒေသခံရုပ်မြင်သံကြားဌာနများမှ ထုတ်လွင့်ခဲ့ကြသည်။
မြို့သည် စိုက်ပျိုးရေးနှင့် ဆီထုတ်လုပ်ရေးကြောင့် ထင်ရှားသည်။
အရပ်ဒေသမှ ပြောင်းရွှေ့နေထိုင်ကြသော Dust Bowl နှင့် Oklahoma, Texas, Arkansas နှင့် တောင်ပိုင်းမှ အခြားအပိုင်းများကို ရည်ရွယ်ခဲ့သည်။
သူတို့၏ဂီတကို အောင်မြင်စေရန် ရည်ရွယ်ခဲ့သည်။
California မှ Central Valleyတွင် ပရိသတ်များရှာဖွေခဲ့ကြသည်။
အနောက်ကမ်းရိုးတန်းတွင်ကြီးထွာလာသော အုပ်စုတစ်စုမှာ Maddox Brothers and Rose ဖြစ်ပြီး ထူးဆန်းသော ရှေးခေတ်ဝတ်စုံများကို ဝတ်ဆင် ၍ ဖျော်ဖြေတင်ဆက်ခဲ့ကြသည်။
Wynn Steward electric တူရိယာများနှင့် backbeat နှင့် rock and rollမှ အစိတ်အပိုင်းများမှ ယူသုံးခဲ့ကြသည်။
country superstar Jimmie Rodgers နှင့် ၁၉၄၀မှ Westerns Swing ဂီတပညာရှင် Bob Wills တို့လွှမ်းမိုခဲ့သည်။
၁၉၅၄တွင် MGM မှတ်တမ်း အနုပညာ ရှင် Bud Hobbs သည် Buck Owens, Louisiana Swing, Bill woods, Oscar Whittington နှင့် Jelly Sanders တို့နှင့်အတူ Louisian Swing သည် Bakersfield Sound ပုံစံဖြင့် ပထမဆုံးမှတ်တမ်းတင်ခဲ့သော သီချင်းဖြစ်သည်။
၁၉၆၀အစောပိုင်းတွင် Merle Haggard, Buck Owen and Buckaroos တို့သည် Bakersfield sound ကို mainstream ပရိသတ်ဆီသို့ ယူဆောင်ခဲ့သည်။
country ဂီတ၏ ကျော်ကြားသော အမျိုးအစားများမှတစ်ခုဖြစ်လာခဲ့သည်။
နောက်ပိုင်းလွှမ်းမိုးခဲ့သော country star များမှာ Dwight Yoakam, Morty Stuart, The Maverick နှင့် The Derailers တို့ဖြစ်သည်။
Bakersfield country ထဲတွင် အမျိုးသမီးများလည်း အရေးပါခဲ့သည်။
Jean Shepard သည် ၁၉၅၀တွင် အနောက်ကမ်းရိုးတမ်းတွင် စတင်အသံသွင်းယူခဲ့သည်။
Capitol Record က Shepard ၏ A Dear John Letter ကိုမှတ်တမ်းတင်ခဲ့ပြီး Bakersfield ဂီတသမားများတွင် ပထမဆုံးရိုက်ခတ်ခဲ့သည်။
သူမ၏အစောပိုင်းမှတ်တမ်းများတွင် Bakersfield လှုပ်ရှားမှုမှ အဖွဲ့ဝင်များပါဝင်ခဲ့သည်။
Lewis Talley နှင့် Speedy West တို့ပါဝင်ခဲ့ပြီး Susan Raye သည်လည်း Bakersfield sound တွင် အဓိကပါဝင်ပတ်သက်ခဲ့သည်။
Buck Owen’s ၏ပွဲတွင် သူမလည်းပါဝင်ခဲ့ပြီး မှတ်တမ်းတင်ခဲ့သည်။
အနောက်ကမ်းရိုးတမ်းဒေသမှ ပေါ်ထွက်လာခဲ့သော အခြားအမျိုးသမီးများမှာ Kay Adams နှင့် Rosie Flores တို့ပါဝင်ခဲ့သည်။
British Invasion သည်လည်း Bakersfield လွှမ်းမိုးမှုတွင် ပါဝင်ခဲ့သော rock တီးဝိုင်းတစ်ခုဖြစ်သည်။
The Beatles တီးဝိုင်းသည်လည်း Owens ၏ Naturally ကို မှတ်တမ်းတင်ခဲ့သည်။
The Rolling Stones သည် Bakersfield သီချင်း Far Away Eyes ၏စာသားထဲတွင် သူတို့၏ဆက်သွယ်မှုကို ဖော်ပြခဲ့သည်။
Bakersfield သီချင်းတွင် အနောက်ကမ်းရိုးတန်းဂီတဖြစ်ရပ်တွင် ကြီးမားစွာလွှမ်းမိုးခဲ့ပြီး ၁၉၆၀တွင် Bakersfield တွင် ဂီတာကုမ္ပဏီများ လာရောက်ဖွင့်လာကြသည်။
Morsrite ဂီတာကုမ္ပဏီသည် အရေးပါခဲ့ပြီး rock, country နှင့် Jazz ဂီတများ ယနေ့ခေတ်တိုင်လွှမ်းမိုးသည်။
ကုမ္ပဏီသည် ၁၉၉၂တွင် ကုမ္ပဏီတည်ထောင်သူ Oildale Semie Moseley သေဆုံးသည့်တိုင်အောင် ကျော်ကြားခဲ့သည်။
Buck Owen and the Buckaroos Buck Owens and the Buckaroos သည် ဂီတ၏ထူးခြားသောပုံစံများကို ပေါင်းစပ်ထားပြီး ဖွံဖြိုးတိုးတက်ခဲ့သည်။
ဂီတပုံစံ၏ ထူးခြားချက်မှ picking style များကို big drum beat နှင့် တယောများပါဝင်သည်။
Fender Telecaster သည် ဒုတိယကမ္ဘာစစ်ပွဲအပြီးတွင် Wester Swing ပုံစံနှင့်အတူ countryဂီတသမားများထဲတွင် ဖွံဖြိုးခဲ့ပြီး အမေရိကန်တွင် ကျော်ကြားလာခဲ့သည်။
Owen ဂီတပုံစံသည် အချိန်ကာလအရ တော်လှန်ခဲ့ခြင်းဖြစ်ပြီး ဂီတသမားများ၏ စွမ်းရည်အပေါ်မှုတည်သည်။
Nashvill ပုံစံ၏ ဖြစ်ထွန်းမှုကို ဆန့်ကျင်ရာလည်းသက်ရောက်သည်။
Bakersfield sound ဂီတသမားများသည် စတိတ်စင်တွင် ဆိုသကဲ့သို့ စတူဒီယိုတွင် ဖျော်ဖြေကြသည်။
ဂီတကို မှတ်တမ်း ယူနေစဉ် စတူဒီယိုထုတ်လုပ်မှုနည်းပညာကို အသုံးမပြုထားချေ။
Buck Owen သည် Bakersfield sound ကိုဖွံဖြိုးစေရန်ကူညီထောက်ပံသည်သာမက သမိုင်းကြောင်းကိုပါ ထိန်းသိမ်းစောင့်ရှောက်ခဲ့သည်။
၁၉၉၆တွင် Owens သည် Bakersfield ကို Bluck Owens Crystal Palace ပွဲကို ကျင်းပခဲ့ပြီး country ဂီတသမိုင်းကြောင်းအတွက်ပြတိုက်တစ်ခု ဖြစ်လာခဲ့သည်။
သူသည် Crystal Palace ၌ ၂၀၀၆ခုနှစ် သူသေဆုံးသည့်တိုင်အောင် ဖျော်ဖြေခဲ့သည်။
အခြားအောင်မြင်သော အနုပညာရှင်များ Buck Owens and The Buckaroos နှင့် Merle Haggard and the Strangers တို့သည် Bakersfield sound ခေတ်တွင် အအောင်မြင်ဆုံး အနုပညာရှင်များဖြစ်သည်။
၁၉၆၀-၇၀ တွင် Grateful Dead, Creedence Clearwater Revival, Chris Hillmanနှင့် Gram Persons of the Byrds and the Flying Burrito Brothers နှင့် ၁၉၈၀နှင့် ၉၀တွင် Highway 101, Hillmanနှင့် The Desert Rose Band နှင့် Marty Stuart နှင့် Big House, Dwight Yoakam, Red Simpson, Ferlin Husky, Dave Alvin, The Derailers, The Mavericks, Dale Watson တို့သည် လက်ရှိဆယ်စုနှစ်များတိုင်အောင် Bakersfield sound ကို ယူဆောင်လာခဲ့ကြသည်။
ဒေသသစ်အနုပညာရှင်များသည် ပုံစံဟောင်းများဖြစ်သော်လည်း rock and roll နှင့် blues ဂီတများပေါင်းထည့်ခဲ့ကြသည်။
Monty Byrom နှင့် Chuck Seaton တို့လည်းပါဝင်ခဲ့သည်။
Slim the Drifter, Steve Davis and Stamprde Band, The Western Connection နှင့် The Fruit Tramps တို့သည် Bakersfield sound ဖြန့်ချိသူများထဲတွင် အပါအဝင်ဖြစ်သည်။
Bakersfield သည် သီးသန့်ကန့်သတ်မထားသော်လည်း ၄၀၊၅၀၊၆၀နှင့် ရ၀ ခုနှစ်၏ Emmylou Harris, Gram Parsons, the Burrito Brothers နှင့် the Eagle တို့၏ ဂီတနှင့် အတူ ကယ်လီဖိုးနီးယား country sound များကို လွှမ်းခြုံထားသည်။
သူတို့သည် Bakersfield sound မှချဲ့ထွင်ထားခြင်းဖြစ်သည်။
Nashville West မှယနေ့ခေတ်၏အောင်မြင်သော country အနုပညာရှင်များသည် ဘွဲ့တစ်ခုသို့မဟုတ် တစ်ခုထက်ပိုကြသည်။
Bakersfield sound သည် သူတို့၏ အောင်မြင်မှုများမှ ပြန်လည်ရှင်သန်လာသည်။
No Depression နှင့် Blue Suede News မဂ္ဂဇင်းများသည် Bakerfield sound များကို ထူးခြားစေခဲ့သည်။
online ပေါ်တွင် Radio Free Bakersfield ကို ယူဆောင်လာခဲ့သည်။
ပါဆီးယပ် သည် ဂရိဒဏ္ဍာရီပုံပြင်ထဲရှိ ပါဆီးယပ် လူစွမ်းကောင်းတစ်ယောက်ဖြစ်ပြီး မြောက်ဘက်ကောင်းကင်မှ ကြယ်စုတန်းတစ်ခုဖြစ်သည်။
ယင်းအား တော်လမီပြုစုသော ကြယ်စုတန်းစာရင်း ၄၈ ခုထဲမှ တစ်ခုဖြစ်ပြီး နိုင်ငံတကာ နက္ခတ္တဆိုင်ရာ အဖွဲ့အစည်း ပြုစုထားသော ခေတ်သစ် ၈၈ ကြယ်စုတန်းစာရင်းတွင်လည်း ပါဝင်သည်။
အနီးအနား ကြယ်စုတန်းများမှာ အနောက်ဘက်တွင် အင်ဒရိုမီဒါ၊ မြောက်ဘက်တွင် ကယ်ဆီယိုပီယား တို့တည်ရှိသည်။
ပါဆီးယပ်သည် တောင်ဘက်တွင် အဲရီယယ်၊ တောင်းရပ်နှင့် အရှေ့ဘက်တွင် အော်ရီဂါ၊ အနောက်ဘက်တွင် ထရိုင်ဂူလယ် တို့ဖြင့် ဝိုင်းရံထားသည်။
ယင်း၏ အတောက်ပဆုံးကြယ်မှာ ဆူပါကြယ်ဘီလူး အဲလ်ဖာ ပါစီဖြစ်သည်။
ကိုးကား ပြင်ပလင့် The Deep Photographic Guide to the Constellations: Perseus The clickable Perseus Warburg Institute Iconographic Database (over 190 medieval and early modern images of Perseus) ကဏ္ဍ:ကြယ်စုတန်းများ Category:ပါဆီးယပ် (ကြယ်စုတန်း)။
အာကာသယာဉ် Endeavour မှမြင်ရသော ကမ္ဘာ၏ မိုးကုပ်စက်ဝိုင်း၊ ၂၀၀၂ ခုနှစ်နှောင်းပိုင်း။
မိုးကုပ်စက်ဝိုင်း (Horizon) သည် ကမ္ဘာနှင့်ကောင်းကင်အား ပိုင်းခြားထားသည့် မျဉ်းဖြစ်ပြီး အပိုင်းနှစ်ခုဖြင့် ခွဲခြားထားသည်။
ယင်းတို့မှာ ကမ္ဘာ့မျက်နှာပြင်နှင့် အတွင်းဆက်ထားသည့်အရာ၊ သို့မဟုတ် အတွင်းမဆက်ထားသောအရာတို့ဖြစ်သည်။
နေရာအများစုမှာ သစ်ပင်၊ အဆောက်အအုံ၊ တောင်ကုန်းတောင်တန်းများဖြင့် ကာဆီးထားသောကြောင့် စစ်မှန်သည့် မိုးကုပ်စက်ဝိုင်းအား မမြင်ရပေ။
ယင်းအချက်များကြောင့် ဖြစ်လာသည့်မြင်ကွင်းကို မြင်နိုင်သည့် မိုးကုပ်စက်ဝိုင်းဟု ခေါ်ဆိုသည်။
မိုးကုပ်စက်ဝိုင်းအား ဂရိဘာသာစကား "ὁρίζων κύκλος" (horizōn kyklos) မှ ဆင်းသက်လာပြီး ပိုင်းခြားထားသော စက်ဝိုင်းဟု အဓိပ္ပာယ်ရသည်။
ရေဒီယို၊ တယ်လီဂရပ်နည်းပညာများ မပေါ်ထွန်သေးခင်က သမိုင်းတစ်လျှောက်တွင် ပင်လယ်ပြင်၌ မြင်နိုင်သော မိုးကုပ်စက်ဝိုင်း၏ အကွာအဝေးသည် အင်မတန် အရေးပါလှသည်။
ယနေ့ခေတ်အခါ၌ပင်လျင် လေယာဉ်ပျံများ ပျံသန်းရာတွင် မိုးကုပ်စက်ဝိုင်းအား အသုံးပြုနေရဆဲဖြစ်သည်။
ကိုးကား ကဏ္ဍ:နက္ခတ္တဗေဒဆိုင်ရာ ကိုဩဒိနိတ်စနစ်။
NGC 246 အား ဦးခေါင်းခွံ နက်ဗျူလာ ဟုသိထားပြီး"The Night Sky", Astronomy Now, Oct 2008. ကြယ်စုတန်း စီတပ် မှ နက်ဗျူလာတစ်ခုဖြစ်သည်။
ယင်းတွင်ပါဝင်သော နက်ဗျူလာနှင့် ကြယ်များအား SIMBAD ဒေတာဘေ့စ်မှ စာရင်းများစွာ ပြုစုထားသည်။
ယင်းသည် အလင်းနှစ် ၁၆၀၀ ခန့်မျှ ဝေးကွာသည်။
Stephen James O'Meara, The Caldwell Objects, Sky Publishing Corporation, ISBN 0-933346-97-2, p 223. နက်ဗျူလာ၏ ဗဟိုကျသောကြယ်မှာ တောက်ပမှု ၁၂ ရှိသော ကြယ်ဖြူပု HIP 3678 ဖြစ်သည်။
အပျော်တမ်း နက္ခတ္တပညာရှင်များကြားတွင် NGC 246 သည် ယင်း၏ ဗဟိုကြယ်နှင့် ဘေးပတ်ဝန်းကျင်တွင် လွှမ်းခြံထားမှုကြောင့် "Pac-Man Nebula" ဟုသိထားကြသည်။
David H. Levy, Deep Sky Objects, Prometheus Books, 2005, ISBN 1-59102-361-0, p 129. ဓာတ်ပုံပြခန်း ကိုးကား ပြင်ပလင့် Category:စီတပ် (ကြယ်စုတန်း) Category:နက်ဗျူလာများ။
upright=1.0|မှောင်နေသောနေရာမှ ကပ်ဆီယိုပီးယားအား ရိုက်ကူးထားပုံ၊ အင်ဒရိုမီဒါ ဂလက်ဆီပါဝင်သော အချို့သောအရာများကို မြင်ရသည် ကပ်ဆီယိုပီးယား သည် မြောက်ကမ္ဘာခြမ်းမှ ကြယ်စုတန်းတစ်ခုဖြစ်ပြီး ဒဏ္ဏာရီထဲတွင် ကပ်ဆီယိုပီးယားသည် မာန်မာနထောင်လွှားပြီး သူမ၏အလှကို လွန်စွာ ကြွားဝါတတ်သည့် ဘုရင်မတစ်ပါးဖြစ်သည်။
ကပ်ဆီယိုပီးယားသည် ၂ ရာစု ဂရိ နက္ခတ္တပညာရှင် တော်လမီ၏ ကြယ်စုတန်းစာရင်း ၄၈ ခုတွင် ပါဝင်ပြီး ခေတ်သစ် ကြယ်စုတန်းစာရင်း ၈၈ ခုတွင်လည်း ပါဝင်လေသည်။
ယင်းသည် တောင်ဘက်တွင် အင်ဒရိုမီဒါ၊ အရှေ့တောင်ဘက်တွင် ပါဆီးယပ်၊ မြောက်ဘက်တွင် စီဖျူး အသီးသီးဖြင့် နယ်နမိတ်ထိစပ်ထားသည်။
မြောက်ဘက်ကမ္ဘာခြမ်းတွင် ယင်းအား မြောက်ဘက် ၃၄ ဒီဂရီ၌ တစ်နှစ်တစ်ခါ မြင်ရပြီး စက်တင်ဘာလမှ နိုဝင်ဘာလအထိ ယင်း၏ 'M' ပုံစံအား မြင်ရသည်။
ကိုးကား ပြင်ပလင့် The Deep Photographic Guide to the Constellations: Cassiopeia The clickable Cassiopeia Star Tales – Cassiopeia Cassiopeia Constellation at Constellation Guide Warburg Institute Iconographic Database (over 150 medieval and early modern images of Cassiopeia) ကဏ္ဍ:ကြယ်စုတန်းများ Category:ကပ်ဆီယိုပီးယား (ကြယ်စုတန်း)။
မော်ဂန် ဖရီးမန်းInterview (archived via Google Books), The New Yorker, July 3, 1978. Freeman: "[My grandmother] had been married to Morgan Herbert Freeman, and my father was Morgan Porterfield Freeman, but they forgot to give me a middle name." (ဇွန် ၁၊ ၁၉၃၇ ဖွား) သည် အမေရိကန်နိုင်ငံသား သရုပ်ဆောင်၊ အသံသရုပ်ဆောင်နှင့် ထုတ်လုပ်သူဖြစ်သည်။
ဖရီးမန်းသည် ၂၀၀၅ ခုနှစ်အတွက် အကောင်းဆုံး ဇာတ်ပို့ဆုအား Million Dollar Baby (၂၀၀၄) ဇာတ်ကားဖြင့် အကယ်ဒမီဆု ရရှိခဲ့ပြီး Street Smart (၁၉၈၇)၊ Driving Miss Daisy (၁၉၈၉)၊ The Shawshank Redemption (၁၉၉၄) နှင့် Invictus (၂၀၀၉) ဇာတ်ကားများဖြင့် အော်စကာဆုအတွက် လျာထားခြင်းခံခဲ့ရသည်။
သူသည် Golden Globe Award နှင့် Screen Actors Guild Award ကိုလည်း လက်ခံရရှိခဲ့သည်။
မော်ဂန် ဖရီးမန်းသည် ဇာတ်ကားတစ်ကားလျှင် ၇၄.၄ မီလီယံ ဒေါ်လာနှုန်းဖြင့် တတိယမြောက် အအောင်မြင်ဆုံး ကြယ်ပွင့်အဖြစ် ရပ်တည်ခဲ့သည်။
"People Index." Box Office Mojo. ဇာတ်ကားများ ကိုးကား ပြင်ပလင့်များ Revelations Entertainment Production Company co-founded, headed by Morgan Freeman and Lori McCreary A detailed biography of his history as an actor Morgan Freeman movies at Movie Information ကဏ္ဍ:အမေရိကန် အမျိုးသား ရုပ်ရှင်သရုပ်ဆောင်များ။
ရည်းစား၊ ရည်း၊ ရည်ငံ ဟူသောဝေါဟာရ စကားလုံးသည် ပေါရာဏစကားဖြစ်သည်။
မြန်မာဘာသာစကားဖြင့် ထင်မှတ်ထားသည်။
ဆုလာဘ်ရသည် ဟုဆိုသည်။
ရှင်သီလဝံသ စီမံသော ပေါရာဏကထာ လင်္ကာဟောင်းတွင် ဆုရကားရည်း။
ယမ်းပည်းရိုသေဟုပါရှိသည်။
လောကသာရ ဆုံးမစာတွင်လည်း ကြမ္မာကိုချည်း။
မှတ်ထင်ရည်း၍ ကျင့်နည်းညံ့ဆုံးဟု ပါရှိသည်။
ထိုကြောင့် စုံဘက်ရန် ရည်ရွယ်မှန်းထားသော ယောက်ျား မိန်းမများကို ရည်းစားဟု ခေါ်စမှတ်ပြုကြ၏။
ဦးလတ် ရေး စပယ်ပင် ဝတ္ထု(၁၉၆၂-ခု) ကိုးကား Category:မြန်မာဝေါဟာရများ။
အော်ရီဂါ သည် ၂ ရာစု နက္ခတ္တပညာရှင် တော်လမီ၏ ကြယ်စုတန်းစာရင်း ၄၈ ခုထဲမှ တစ်ခုအပါဝင်ဖြစ်ပြီး ၈၈ ခေတ်သစ် ကြယ်စုတန်းစာရင်းတွင်လည်း ပါဝင်သည်။
ယင်းသည် အီကွေတာ၏ မြောက်ဘက်တွင် တည်ရှိသည်။
အော်ရီဂါသည် မြောက်ကမ္ဘာခြမ်းတွင် ဆောင်းရာသီ ညနေခင်းပိုင်းများတွင် ထင်ရှားပေါ်လွင်သည်။